Source: https://www.riigiteataja.ee/akt/13175948
Timestamp: 2020-02-28 23:03:21+00:00

Document:
Pensioniõigusliku staaži tõendamise kord – Riigi Teataja
Pensioniõigusliku staaži tõendamise kord
Pensioniõigusliku staaži tõendamise kord - sisukord
§ 9 Vabariigi Presidendi abikaasale Vabariigi Presidendi ametivolituste aja pensioniõigusliku staaži hulka arvamist tõendavad dokumendid
§ 17 Füüsilisest isikust ettevõtjana töötamise aega tõendav dokument
§ 18 Ajutise töövõimetuse aega tõendav dokument
§ 19 Õigusvastaste repressioonide aega tõendavad dokumendid
§ 20 Sõjast põhjustatud repressioonide aega tõendavad dokumendid
§ 21 Pensioniõiguslikku staaži tõendavad arhiividokumendid
§ 22 Pensioniõiguslikku staaži tõendavate dokumentide vorm
3 PENSIONIÕIGUSLIKKU STAAŽI TÕENDAVATE DOKUMENTIDE VORMISTAMINE
§ 23 Dokumentide vastavus vorminõuetele
§ 24 Nõuded tööraamatu kannetele
§ 25 Erisused pensioniõigusliku staaži perioodide arvestamisel
§ 26 Pensioniõigusliku staaži perioodide arvestamine kolhoosis töötamise korral
§ 27 Pensioniõigusliku staaži perioodide arvestamine karistuse kandmise korral
4 PENSIONIÕIGUSLIKU STAAŽI TÕENDAMINE KOHTU KORRAS
§ 28 Pensioniõigusliku staaži tõendamine kohtu korras
§ 29 Endise NSV Liidu territooriumil omandatud pensioniõigusliku staaži tõendamine
§ 30 Väikelapse eest hoolitsemise aja või lapse kasvatamise aja arvestamine teise õigustatud isiku pensioniõigusliku staaži hulka
Vastu võetud 10.01.2002 nr 6
RT I 2002, 5, 14
08.10.2002 RT I 2002, 84, 498 19.10.2002
05.02.2009 RT I 2009, 11, 69 16.02.2009
Määrus kehtestatakse «Riikliku pensionikindlustuse seaduse» § 27 lõike 3 alusel.
(1) Käesolev kord reguleerib «Riikliku pensionikindlustuse seaduse» (edaspidi seadus) §-s 28 sätestatud pensioniõigusliku staaži tõendamist.
(2) Pensioniõigusliku staaži tõendamiseks esitatud dokumentide alusel tehakse kindlaks pensioniõigusliku staaži hulka arvatav tegevuse aeg.
(3) Pensioniõigusliku staaži tõendamiseks esitatud dokumentidele annab vajaduse korral õigusliku hinnangu pensionikomisjon.
(4) Pensioniõiguslikku staaži arvestatakse kuni 31. detsembrini 1998. a.
(1) Pensioniõigusliku staaži tõendamiseks esitatakse üldjuhul tööraamat.
(2) Tööraamatu või tööraamatus vastavate kannete puudumise või ebaõigete kannete korral võib pensioniõiguslikku staaži tõendada muu dokumendiga (tööleping, käskkiri, korraldus, isiklik kaart, töötasuleht, töönimistu, teenistuskiri, kolhoosi liikmeraamat, tööettevõtuleping või muu tsiviilõiguslik leping jmt), milles on andmed töötamise aja kohta.
(4) Palgaraamatu sissekannete alusel tõendatakse pensioniõiguslikku staaži töölevõtmise päevast kuni töö lõpetamise päevani. Juhul kui palgaraamatus puudub sissekanne töö lõpetamise kohta, tehakse palgaraamatu alusel pensioniõiguslik staaž kindlaks töölevõtmise päevast kuni päevani, mille eest on makstud töötasu.
(5) Ametiühingu liikmepilet võib olla pensioniõiguslikku staaži tõendavaks dokumendiks aja kohta, mille osas on olemas sissekanded töötasult või stipendiumilt liikmemaksu maksmise kohta.
(6) Töötamine tööettevõtulepingu või muu tsiviilõigusliku lepingu alusel arvatakse pensioniõigusliku staaži hulka alates 1. jaanuarist 1991. a lepingu täitmisele kulunud tööperioodi ulatuses. Juhul kui lepingusse ei ole märgitud tööperioodi, tõendatakse pensioniõiguslikku staaži töö vastuvõtmise akti või muu dokumendiga, millest nähtub lepingu täitmisele kulunud tööperiood.
(7) Pensioniõiguslikku staaži tõendavateks dokumentideks on teenistusstaaži tõendavad dokumendid vastavalt «Avaliku teenistuse seaduse» §-le 155.
(1) Loomeliitude ja kutseühingute liikmete tegevuse aega, alates loometegevuse algusest, tõendatakse loomeliidu juhatuse sekretariaadi või juhatuse tõendi või teatisega, millest nähtub loometegevuse algusaeg, loomeliidu liikmeks astumise aeg, samuti loomingulise tegevuse aeg. Nende loometöötajate pensioniõiguslikku staaži, kes ei olnud loomeliitude liikmed, kuid kuulusid kutseühingutesse, tõendatakse vastava kutseühingu poolt välja antud teatisega.
Teenistusaega Eesti kaitseväes ning kooskõlas «Kaitseväeteenistuse seadusega» nimetatud teenistusega võrdsustatud teenistusaega tõendatakse ühega järgmistest dokumentidest:
1) kaitseväeteenistuse tunnistusega;
2) Kaitseväe Peastaabi teatisega;
3) Kaitseressursside Ameti või kaitseväe struktuuriüksuse teatisega;
4) Kaitseliidu Peastaabi teatisega;
5) Kaitseministeeriumi teatisega;
6) muu dokumendiga, millest nähtub Eesti kaitseväes teenimine või kooskõlas Kaitseväeteenistuse seadusega“ nimetatud teenistusega võrdsustatud teenistusaeg;
7) dokumendi alusel tööraamatusse tehtud kandega teenistuse aja kohta.
Teenistusaega Siseministeeriumi süsteemis tõendatakse dokumendi alusel tööraamatusse tehtud kandega teenistuse aja kohta või Siseministeeriumi teatisega.
1) sõjaväepiletiga;
2) kaitseväeteenistuse tunnistusega;
4) kaitseväe raviasutuse teatisega;
5) dokumendi alusel tööraamatusse tehtud kandega kohustusliku sõjaväeteenistuse või asendusteenistuse kohta.
[RT I 2009, 11, 69 - jõust. 16.02.2009]
Õpiaega kutseõppeasutuse päevases õppevormis või ülikooli või rakenduskõrgkooli statsionaarses õppevormis või nendega võrdsustatud õppevormides tõendatakse diplomi, tunnistuse või muu dokumendiga, milles on andmed õppeasutuse, õppevormi ja õppeaja kestuse kohta.
Eesti Vabariigi diplomaadi abikaasa välisesinduses oleku aega tõendatakse:
1) diplomaadi abikaasa tööraamatuga;
2) välisministri käskkirja või Välisministeeriumi muu dokumendiga, millest nähtub diplomaadi nimi ja diplomaadi abikaasa välisesinduses oleku aeg;
3) abielutunnistusega.
§ 9. Vabariigi Presidendi abikaasale Vabariigi Presidendi ametivolituste aja pensioniõigusliku staaži hulka arvamist tõendavad dokumendid
Vabariigi Presidendi mittetöötavale abikaasale Vabariigi Presidendi ametivolituste aja pensioniõigusliku staaži hulka arvamiseks esitatakse:
1) Vabariigi Presidendi abikaasa tööraamat;
2) Vabariigi Presidendi Kantselei teatis Vabariigi Presidendi ametivolituste aja kohta;
3) abielutunnistus.
I grupi invaliidi, lapsinvaliidi või alla 18-aastase lapseeast invaliidi eest hoolitsemise aega tõendatakse:
1) invaliidsust tõendava dokumendiga;
2) otsusega hooldaja määramise kohta, kui hooldus oli vormistatud;
3) eestkoste korral eestkostja määramise otsusega;
4) omakäelise kinnitusega, et isik on hoolitsenud I grupi invaliidi, lapsinvaliidi või alla 18-aastase lapseeast invaliidi eest.
(1) Ema, isa, võõrasvanema, eestkostja või lapse tegeliku hooldaja väikelapse eest hoolitsemise aega kuni lapse 3-aastaseks saamiseni tõendatakse:
1) lapse sünnitunnistusega;
2) dokumendiga, millest nähtub lapse 3-aastaseks saamine;
3) võõrasvanema korral abielutunnistusega või muu dokumendiga, mis tõendab võõrasvanema abielu lapse vanemaga;
4) eestkoste korral eestkostja määramise otsusega;
5) lapse tegeliku hooldaja korral dokumendiga, millest nähtub lapse tegelik hooldamine;
6) omakäelise kinnitusega, et isik on hoolitsenud väikelapse eest kuni lapse 3-aastaseks saamiseni, nimetades kõik isikud, kes on hoolitsenud väikelapse eest.
(2) Väikelapse eest hoolitsemise aja arvamiseks pensioniõigusliku staaži hulka esitatakse teise vanema või vanemate, võõrasvanema, eestkostja või lapse tegeliku hooldaja kirjalik nõusolek, välja arvatud lõikes 3 sätestatud juhtudel.
1) isik saab vanaduspensioni;
2) isik on surnud;
3) isik on teadmata kadunud ja politsei on tema suhtes algatanud teadmata kadunud isiku asukoha tuvastamise menetluse;
4) vanemalt on enne lapse 3-aastaseks saamist vanema õigused ära võetud;
5) isiku asukohta ei ole võimalik kindlaks määrata.
(4) Väikelapse eest hoolitsemise aja arvamiseks pensioniõigusliku staaži hulka ilma lõikes 2 sätestatud isiku kirjaliku nõusolekuta esitatakse lisaks lõikes 1 sätestatud dokumentidele:
1) lõike 3 punktis 2 sätestatud juhul - isiku surmatunnistus;
2) lõike 3 punktis 3 sätestatud juhul – politseiprefektuuri tõend selle kohta, et isik on teadmata kadunud ja politsei on tema suhtes algatanud teadmata kadunud isiku asukoha tuvastamise menetluse;
3) lõike 3 punktis 4 sätestatud juhul - kohtuotsus vanemalt vanema õiguste äravõtmise kohta;
4) lõike 3 punktis 5 sätestatud juhul - politseiprefektuuri tõend isiku asukoha kindlakstegemise võimatuse kohta.
(1) Töötamise aega kirikus (koguduses) või muus registreeritud usuorganisatsioonis tõendatakse väljavõttega kirikuraamatust, teenistuskaardist, samuti muude dokumentide alusel välja antud teatisega.
(2) Töötamise aega kirikus (koguduses) või muus registreeritud usuorganisatsioonis alates 1. jaanuarist 1991. a tõendatakse pensioniameti teatisega sotsiaalmaksu maksmise kohta.
(1) Töötamise aega talus enne talu likvideerimist, kolhoosi või sovhoosi või mujale tööle asumist, kui isik oli vähemalt 14 aastat vana, tõendatakse Riigi Statistika Keskbüroo poolt 1939. aastal koostatud talundilehega, majapidamisraamatuga, majaraamatuga, talundi põhiraamatuga, elanike nimekirjaga, maksuameti dokumendiga, rendilepinguga või muu dokumendiga, mida koos teiste dokumentidega saab kasutada talus töötamise tõendamisel.
(2) Töötamise aega talus, kui talu oli kooskõlas «Eesti NSV taluseadusega» (ENSV Teataja 1989, 39, 611; RT I 1993, 72/73, 1021; 1994, 30, 465; 66, 1159) vabastatud maksude maksmisest, tõendatakse valla- või linnavalitsuse tõendiga või muu dokumendiga, millest nähtub:
2) talu maksudest vabastamine «Eesti NSV taluseaduse» alusel;
(1) Üks vanematest või võõrasvanem või eestkostja või peres hooldaja, kes on kasvatanud last vähemalt 8 aastat, esitab pensioniõiguslikku staaži tõendavate dokumentidena:
2) lapsendamise korral lapsendamise akti, kui lapsendaja ei ole vanemana kantud lapsendatu sünnitunnistusele;
3) võõrasvanema korral abielutunnistuse või muu dokumendi, mis tõendab võõrasvanema abielu lapse vanemaga;
4) eestkoste korral eestkostja määramise otsuse;
5) peres hooldaja korral dokumendi, millest nähtub lapse peres hooldamine;
6) omakäelise kinnituse, et isik on kasvatanud last vähemalt 8 aastat, nimetades kõik isikud, kes on kasvatanud last vähemalt 8 aastat.
(2) Lapse vähemalt 8 aastat kasvatamise aja arvamiseks pensioniõigusliku staaži hulka esitatakse teise vanema või vanemate, võõrasvanema, eestkostja või peres hooldaja kirjalik nõusolek, välja arvatud lõikes 3 sätestatud juhtudel.
4) vanemalt on enne lapse 8-aastaseks saamist vanema õigused ära võetud;
(4) Lapse vähemalt 8 aastat kasvatamise aja arvamiseks pensioniõigusliku staaži hulka ilma lõikes 2 sätestatud isiku kirjaliku nõusolekuta esitatakse lisaks lõikes 1 sätestatud dokumentidele:
§ 17. Füüsilisest isikust ettevõtjana töötamise aega tõendav dokument
Töötamise aega füüsilisest isikust ettevõtjana tõendatakse pensioniameti teatisega sotsiaalmaksu maksmise kohta.
§ 18. Ajutise töövõimetuse aega tõendav dokument
§ 19. Õigusvastaste repressioonide aega tõendavad dokumendid
(1) Rehabiliteeritud isiku õigusvastaselt vahi all, kinnipidamiskohas või asumisel oleku aega tõendatakse:
1) rehabiliteerimistunnistusega;
2) muu dokumendiga, millest nähtub isiku kohtuväline represseerimine või alusetult süüdimõistmine ning õigusvastaselt vahi all, kinnipidamiskohas või asumisel oleku aeg.
(2) Rehabiliteeritud isiku puhul vahi alt, kinnipidamiskohast või asumiselt vabanemisele järgnenud aega kuni Eestisse elama asumise õiguse andmiseni, kui isikult oli õigusvastaselt võetud õigus asuda elama Eestisse, tõendatakse rehabiliteerimistunnistusega ja Rahvusarhiivi teatisega või Eesti NSV Ministrite Nõukogu Büroo protokollilise otsusega.
§ 20. Sõjast põhjustatud repressioonide aega tõendavad dokumendid
(1) Sõjavangis, II Maailmasõja ajal koonduslaagris, getos, samuti aastatel 1941-1942 töö- ja ehituspataljonis või töö- ja ehituskolonnis viibimise aega tõendatakse sõjaväepileti, punaarmeelase raamatu, Kaitseväe Peastaabi või Kaitseressursside Ameti või muu asutuse dokumendiga.
§ 21. Pensioniõiguslikku staaži tõendavad arhiividokumendid
Pensioniõiguslikku staaži võib tõendada arhiiviteatisega, arhivaali ärakirjaga või väljavõttega arhivaalist.
§ 22. Pensioniõiguslikku staaži tõendavate dokumentide vorm
Pensioniõigusliku staaži tõendamiseks esitatakse originaaldokumendid või nende notariaalselt kinnitatud või «Haldusmenetluse seaduse» §-s 24 sätestatud korras ametlikult kinnitatud ärakirjad. Pensioniametisse jääva dokumendi koopia võib kinnitada pensioniamet.
[RT I 2002, 84, 498 - jõust. 19.10.2002]
3. peatükk PENSIONIÕIGUSLIKKU STAAŽI TÕENDAVATE DOKUMENTIDE VORMISTAMINE
§ 23. Dokumentide vastavus vorminõuetele
§ 24. Nõuded tööraamatu kannetele
(2) Kuni 13. detsembrini 1962. a märgiti tööraamatus üldine tööstaaž summeeritult, mitte üksikute tööperioodide kaupa. Seetõttu arvestatakse pensioniõigusliku staaži tõendamisel sellist kannet ka juhul, kui ei ole nimetatud dokumenti, mille alusel kanne on tehtud, piisab märkusest, et kanne on tehtud dokumentide alusel.
(3) Alates 14. detsembrist 1962. a märgitakse see osa summeeritud tööstaažist, mis on kantud tööraamatusse dokumentide alusel, järgnevates kannetes aga eri tööperioodide kaupa. Kannete puhul eri tööperioodide kohta peavad olema viited sellele dokumendile, mille alusel kanded on tehtud.
§ 25. Erisused pensioniõigusliku staaži perioodide arvestamisel
(1) Kui pensioniõiguslikku staaži tõendavas dokumendis on märgitud ainult pensioniõigusliku staaži hulka arvatava perioodi alguse või lõpu aasta, märkimata kuud ja kuupäeva, loetakse selle perioodi alguse või lõpu kuupäevaks vastava aasta 1. juuli.
(2) Kui pensioniõiguslikku staaži tõendavas dokumendis on märgitud ainult pensioniõigusliku staaži hulka arvatava perioodi alguse või lõpu aasta ja kuu, märkimata kuupäeva, loetakse selle perioodi alguse või lõpu kuupäevaks vastava kuu 15. kuupäev.
(4) Kui pensioniõiguslikku staaži tõendavas dokumendis on märgitud ainult töötasu saamise kuud, märkimata tööperioodi pikkust, arvestatakse selle dokumendi alusel pensioniõiguslikku staaži järgmiselt:
§ 26. Pensioniõigusliku staaži perioodide arvestamine kolhoosis töötamise korral
§ 27. Pensioniõigusliku staaži perioodide arvestamine karistuse kandmise korral
Kui pensioniõiguslikku staaži tõendavatest dokumentidest nähtub kohustuslikus korras tööle rakendatud tingimisi vabadusekaotusega karistatud isiku töötamise aeg, vabadusekaotuseta paranduslikel töödel töötatud aeg või ravi- ja tööprofülaktooriumis töötatud aeg, arvatakse nimetatud tööperioodid pensioniõigusliku staaži hulka.
4. peatükk PENSIONIÕIGUSLIKU STAAŽI TÕENDAMINE KOHTU KORRAS
§ 28. Pensioniõigusliku staaži tõendamine kohtu korras
Kui dokumendid pensioniõigusliku staaži või selle eri perioodide kohta ei ole säilinud, on pensionitaotlejal õigus pöörduda pensioniõigusliku staaži tõendamiseks kohtusse.
§ 29. Endise NSV Liidu territooriumil omandatud pensioniõigusliku staaži tõendamine
Endise NSV Liidu territooriumil kuni 1. jaanuarini 1991. a omandatud pensioniõiguslikku staaži tõendatakse käesoleva määrusega kehtestatud korras.
§ 30. Väikelapse eest hoolitsemise aja või lapse kasvatamise aja arvestamine teise õigustatud isiku pensioniõigusliku staaži hulka
(3) Pensioniõiguslikku staaži tõendatakse lõigetes 1 ja 2 sätestatud juhtudel väikelapse eest hoolitsemise aega ja lapse kasvatamise aega tõendavate dokumentidega vastavalt määruse §-dele 11 ja 15.

References: § 9

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 29

§ 30
 § 27

§ 9

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 29

§ 30